Diari Oficial de la Generalitat Valenciana


Sumari del DOGV 9639, del 14-07-2023 (2023/7747)

Anunci de la resolució favorable de l'avaluació ambiental i territorial estratègica pel procediment simplificat de la Modificació puntual número 1 del Pla general d'ordenació urbana d'Algar de Palància.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7747


Data del document
:   06-07-2023

Organisme emissor
:   Ajuntament d'Algar de Palància

Tipus de document
:   Anunci

Descriptors 

:   * administració local
    * pla d'urbanisme

Anunci de la resolució favorable de l'avaluació ambiental i territorial estratègica pel procediment simplificat de la Modificació puntual número 1 del Pla general d'ordenació urbana d'Algar de Palància. [2023/7747]  
  
El Ple de l'Ajuntament d'Algar de Palància, en sessió ordinària, celebrada el dia 26 de maig de l'any 2022, va adoptar el següent acord la part dispositiva del qual assenyalava:  
  
«Primer. Ratificar que les administracions públiques afectades, concretament, en aquest cas, la Conselleria de Política Territorial, Obres Públiques i Mobilitat, i les persones interessades, fins hui, no han formulat pronunciaments ni al·legacions, respectivament, en la tramitació de l'avaluació ambiental i territorial estratègica de l'expedient de referència.  
Segon. Concloure, de conformitat amb l'article 51.2 apartat b LOTUP (53.2 lletra b) TRLOTUP), que el Projecte de la modificació puntual núm. 1 del Pla general d'Algar de Palància per a la modificació de l'article 6.3.1 (parcel·la mínima) i de l'article 4.0.2.0 (parcel·la mínima edificable de la urbanització Montes del Palància) de les Normes urbanístiques del Pla general d'Algar de Palància, no té efectes significatius sobre el medi ambient i el territori, conforme als criteris establerts en l'annex VIII TRLOTUP.  
Tercer. Resoldre favorablement, de conformitat amb l'article 51.2 apartat b LOTUP (53.2 lletra b) TRLOTUP), l'avaluació ambiental i territorial estratègica pel procediment simplificat de la proposta de modificació puntual núm. 1 del Pla general d'Algar de Palància per a la modificació de l'article 6.3.1 (parcel·la mínima) i de l'article 9.8.7.8 (parcel·la mínima edificable de la urbanització Montes del Palància) de les Normes urbanístiques del Pla general d'Algar de Palància, designant com a alternativa més idònia mediambientalment la proposta en aquesta modificació.  
Quart. Donar compte, de conformitat amb l'article 51.7 LOTUP (53.7 TRLOTUP), del contingut de la resolució de l'informe ambiental i territorial estratègic pel procediment simplificat a quants interessats apareguen en la tramitació ambiental d'aquesta actuació, incloent aquest informe en la documentació del projecte de la modificació puntual núm. 1 del Pla general d'Algar de Palància per a la modificació de l'article 6.3.1 (parcel·la mínima) i de l'article 3.1.1.8 (parcel·la mínima edificable de la urbanització Montes del Palància) de les Normes urbanístiques del Pla general d'Algar de Palància, a l'efecte de posar-lo en coneixement tant de l'òrgan promotor com de l'òrgan substantiu.  
  
Cinqué. Ordenar, de conformitat amb l'article 51.7 LOTUP (53.7 TRLOTUP), la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana.  
Sisé. La resolució de l'informe ambiental i territorial estratègic pel procediment simplificat, de conformitat amb l'article 51.7 LOTUP (53.7 TRLOTUP), no és susceptible de cap recurs per considerar-se acte de tràmit, sense perjudici dels recursos que, si és el cas, procedisquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels quals procedisquen en via administrativa contra l'acte, si és el cas, d'aprovació del pla o programa, la qual cosa no és inconvenient perquè puguen utilitzar-se els mitjans de defensa que s'estimen pertinents.  
  
Seté. La resolució de l'informe ambiental i territorial estratègic pel procediment simplificat, de conformitat amb l'article 51.7 LOTUP (53.7 TRLOTUP), perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
Huité. El Ple de l'Ajuntament d'Algar de Palància, una vegada complit el que es disposa en els anteriors apartats de la part dispositiva d'aquesta resolució, acorda sotmetre a informació pública la versió preliminar del projecte de la modificació puntual núm. 1 del Pla general d'Algar de Palància per a la modificació de l'article 6.3.1 (parcel·la mínima) i de l'article 3.7.8.5 (parcel·la mínima edificable de la urbanització Montes del Palància) de les Normes urbanístiques del Pla general d'Algar de Palància, redactat per Marta de Luis Alba, arquitecta, complint els tràmits següents:  
1. Article 57.1.a LOTUP (art. 61.1 lletra a TRLOTUP): informació pública durant un període mínim de quaranta-cinc dies, assegurant, com menys, les mesures mínimes de publicitat exigides per l'article 53.2 LOTUP (art. 55.2 TRLOTUP), a saber:  
1.a. Consultes a les administracions públiques afectades i persones interessades.  
1.b. Publicar anuncis en el Diari Oficial de la Generalitat Valenciana i en premsa escrita de gran difusió.  
Els anuncis indicaran l'adreça electrònica per a la seua consulta (pàgina web municipal «www.algardepalancia.es»).  
1.c. Posar a la disposició del públic els documents esmentats en els antecedents de fet d'aquest acord plenari.  
1.d. La conselleria competent per a l'aprovació dels instruments de planejament, si és el cas, a través de la direcció general corresponent, exercirà les funcions de coordinació necessàries en relació amb l'obtenció dels informes corresponents a les consultes que es realitzen als òrgans de la Generalitat en aquesta fase del procediment.  
En el present cas, la competència per a l'aprovació definitiva del projecte de la modificació puntual núm. 1 del Pla general d'Algar de Palància per a la modificació de l'article 6.3.1 (parcel·la mínima) i de l'article 2.3.0.6 (parcel·la mínima edificable de la urbanització Montes del Palància) de les Normes urbanístiques del Pla general d'Algar de Palància, correspon a l'Ajuntament d'Algar de Palància, per afectar exclusivament l'ordenació detallada.  
1.e. Consultar a les empreses subministradores d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se a càrrec de l'actuació urbanística; aquest informe tindrà caràcter vinculant per a les empreses subministradores i eficàcia durant el termini que es fixe en el planejament o programa d'actuació per a l'execució de les obres d'urbanització.  
L'administració actuant en l'aprovació definitiva d'aquests instruments podrà modificar o fixar, sense minvament de la qualitat i eficàcia legalment exigible, les condicions d'implantació dels citats serveis sobre la base de criteris d'eficiència econòmica derivats del corresponent procediment contradictori, impulsat d'ofici o a petició dels afectats. A falta d'informe a l'instrument de planejament, podrà requerir-se abans de l'aprovació dels programes d'actuació, dels projectes d'execució o de reparcel·lació, amb els mateixos efectes.  
  
2. Article 57.1.b OTUP (art. 61.1 lletra b TRLOTUP): durant el mateix termini d'informació pública es consultarà als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades. La falta d'emissió dels informes esmentats en el termini establert permetrà seguir la tramitació de les actuacions en els termes establerts en l'article 53.4 LOTUP (art. 55.4 TRLOTUP).  
  
Algar de Palància, 6 de juliol de 2023.- L'alcalde president: Amable Mondragón Salt.